สุรวุธ กิจกุศล

ผู้ช่วยศาสตราจารย์ สุรวุธ กิจกุศล เกิดเมื่อวันที่ 23 ธันวาคม พ.ศ. 2503 อดีตผู้บังคับการวชิราวุธวิทยาลัย คนที่ 10

**ประวัติ**
ผู้ช่วยศาสตราจารย์สุรวุธ  กิจกุศล เข้าเรียนที่วชิราวุธวิทยาลัยในชั้นประถมศึกษาปีที่ 5 เลขประจำตัว 3659 อยู่คณะเด็กเล็ก 3 (คณะสราญรมย์) เมื่อได้เรียนในชั้นมัธยมศึกษาปีที่ 1 เข้ามาอยู่คณะพญาไท เรียนจบ มศ.5 ในแผนการเรียน ศิลป์-ฝรั่งเศส ในสมัยเรียนได้เล่นออร์แกนอยู่ที่วงเครื่องสายสากล จนได้เป็นหัวหน้าวงเครื่องสายสากล และได้รับพระราชทานรางวัลช่วยเหลือกิจการโรงเรียนในด้านการดนตรี และได้รับพระราชทานรางวัลเรียนดี ชั้นมัธยมศึกษาปีที่ 5 ประจำปีการศึกษา 2520
เมื่อจบการศึกษาจากวชิราวุธวิทยาลัยแล้ว ได้ศึกษาต่อที่คณะนิติศาสตร์ จุฬาลงกรณ์มหาวิทยาลัย และไปศึกษาต่อในระดับปริญญาโททางกฎหมายที่ Southern Methodist University ประเทศสหรัฐอเมริกา, ประกาศนียบัตรชั้นสูงหลักสูตรการบริหารภาครัฐและกฎหมายมหาชน รุ่นที่ 1 จากสถาบันพระปกเกล้า, ประกาศนียบัตรหลักสูตรธรรมาภิบาลเพื่อการพัฒนาอุดมศึกษา รุ่นที่ 6 จากสถาบันคลังสมองของชาติ มูลนิธิส่งเสริมทบวงมหาวิทยาลัย และประกาศนียบัตรหลักสูตรนักบริหารระดับสูงเพื่อการพัฒนามหาวิทยาลัย รุ่นที่ 25 จากสำนักงานคณะกรรมการการอุดมศึกษา

**ตำแหน่งหน้าที่การงาน**

**งานประจำ**
 พ.ศ. 2528 - พ.ศ. 2535  - อาจารย์ประจำคณะนิติศาสตร์ มหาวิทยาลัยกรุงเทพ- พ.ศ. 2535 - พ.ศ. 2541  - ผู้ช่วยคณบดี คณะนิติศาสตร์ มหาวิทยาลัยกรุงเทพ- พ.ศ. 2541 - พ.ศ. 2550  - คณบดี คณะนิติศาสตร์ มหาวิทยาลัยกรุงเทพ- พ.ศ. 2550 - พ.ศ. 2556  - ผู้ช่วยอธิการบดีฝ่ายบริหาร มหาวิทยาลัยกรุงเทพ- พ.ศ. 2556 - พ.ศ. 2558  - รองอธิการบดีฝ่ายบริหาร มหาวิทยาลัยกรุงเทพ- พ.ศ. 2558 - พ.ศ. 2559  - รองอธิการบดีอาวุโส ด้านสนับสนุนวิชาการ มหาวิทยาลัยกรุงเทพ- พ.ศ. 2559 - พ.ศ. 2564      - ผู้บังคับการวชิราวุธวิทยาลัย

**ตำแหน่งหน้าที่พิเศษอื่น ๆ**
 พ.ศ. 2538 - พ.ศ. 2558  - อาจารย์พิเศษโรงเรียนนายร้อยตำรวจ- พ.ศ. 2556 - พ.ศ. 2558  - อนุกรรมการวิชาการหลักนิติธรรมสากล ในคณะกรรมการอิสระว่าด้วยการส่งเสริมหลักนิติธรรมแห่งชาติ (คอ.นธ.)- พ.ศ. 2556 - พ.ศ. 2559  - เลขาธิการสมาคมสถาบันอุดมศึกษาเอกชนแห่งประเทศไทย - พ.ศ. 2561 - ปัจจุบัน  - กรรมการมูลนิธิพระราชนิเวศน์มฤคทายวันในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี - อดีตอาจารย์ทบทวนกฎหมายอาญา สำนักอบรมศึกษากฎหมายแห่งเนติบัณฑิตยสภา- อดีตอาจารย์พิเศษหลักสูตรศิลปศาสตรมหาบัณฑิต (กฎหมายเศรษฐกิจ) คณะนิติศาสตร์ จุฬาลงกรณ์มหาวิทยาลัย- อดีตอาจารย์พิเศษ คณะนิติศาสตร์ มหาวิทยาลัยขอนแก่น- อดีตกรรมการสายงานกฎหมาย สภาอุตสาหกรรมแห่งประเทศไทย- อดีตกรรมการอนุญาโตตุลาการการค้าไทย สภาหอการค้าแห่งประเทศไทย- อดีตประธานคณะอนุกรรมการสาขาวิชานิติศาสตร์ สมาคมสถาบันอุดมศึกษาเอกชนแห่งประเทศไทย- อดีตนายกสโมสรโรตารีสระปทุม โรตารีสากล ภาค 3350

**ผลงานทางวิชาการ**

**งานเขียน**
 คำอธิบายกฎหมายว่าด้วยการซื้อขาย แลกเปลี่ยนให้- บทความเรื่อง หลัก Free Speech กับระบบอินเทอร์เน็ตให้สหรัฐอเมริกา- บทความเรื่อง ความรับผิดชอบของสื่อมวลชนในความผิดฐานหมิ่นประมาท- บทความเรื่อง ความรับผิดทางอาญากรณีทำให้ผู้ตายอย่างสงบ- บทความเรื่อง เช็ค : กรณีลายมือชื่อผู้สั่งจ่ายปลอม- บทความเรื่อง หลัก Inevitable Disclosure : บทเรียนจากประเทศสหรัฐอเมริกา- บทความเรื่อง ความรับผิดทางอาญาของห้างหุ้นส่วนจดทะเบียนและบริษัท- บทความเรื่อง หนังสือพิมพ์กับความผิดฐานหมิ่นประมาท- บทความเรื่อง คดี MGM v Grokster : บทเรียนสำคัญสำหรับผู้ผลิตและจัดจำหน่าย Software- บทความเรื่อง การพัฒนาศักยภาพนักเรียนกฎหมาย กรณีศึกษามหาวิทยาลัยกรุงเทพ- บทความเรื่อง ลูกจ้างที่ออกจากงานกับความลับทางการค้าของนายจ้าง

**งานวิจัย**
 นักวิจัยร่วมกับนักวิจัยของสภานิสิตศึกษา เรื่อง การปฏิรูปการศึกษาอบรมและการพัฒนามาตรฐานวิชาชีพด้านกฎหมาย เสนอต่อสำนักงานกองทุนสนับสนุนการวิจัย- หัวหน้าโครงการวิจัย เรื่อง การวิเคราะห์แนวทางในการปฏิรูประบบการศึกษาอบรมกฎหมาย เสนอต่อสำนักงานเลขาธิการคณะรัฐมนตรี

**เครื่องราชอิสริยาภรณ์**



**รางวัล**
 รางวัล ฬ ดีเด่น ประจำปี 2564 ประเภทนักวิชาการ โดยสมาคมนิสิตเก่า จุฬาลงกรณ์มหาวิทยาลัย 

**ผู้บังคับการวชิราวุธวิทยาลัย**
หลังจากที่ ดร.สาโรจน์ ลีสวรรค์ ผู้บังคับการวชิราวุธวิทยาลัย ครบวาระการดำรงตำแหน่งผู้บังคับการวชิราวุธวิทยาลัย คณะกรรมการอำนวยการวชิราวุธวิทยาลัย ได้คัดเลือกให้ผู้ช่วยศาสตราจารย์สุรวุธ กิจกุศล นักเรียนเก่าวชิราวุธวิทยาลัย รุ่น 50 ดำรงตำแหน่งผู้บังคับการวชิราวุธวิทยาลัย โดย นายพลากร สุวรรณรัฐ นายกกรรมการอำนวยการวชิราวุธวิทยาลัยได้นำความขึ้นกราบบังคมทูลเพื่อขอพระบรมราชานุมัติ ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้า ฯ พระราชทานพระบรมราชานุมัติแต่งตั้งให้ผู้ช่วยศาสตราจารย์สุรวุธ กิจกุศล ดำรงตำแหน่งผู้บังคับการวชิราวุธวิทยาลัย คนที่ 10 เมื่อวันที่ 9 มิถุนายน พ.ศ. 2559
โดยเมื่อวันที่ 24 กันยายน พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ ให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศที่สมเด็จพระบรมโอรสาธิราชฯ สยามมกุฎราชกุมาร) เสด็จออกแทนพระองค์ ณ พระที่นั่งอัมพรสถาน พระราชวังดุสิต พระราชทานพระราชวโรกาสให้ นายพลากร สุวรรณรัฐ นายกกรรมการอำนวยการ วชิราวุธวิทยาลัย นำผู้ช่วยศาสตราจารย์สุรวุธ กิจกุศล ผู้บังคับการวชิราวุธวิทยาลัย เฝ้าทูลละอองพระบาท ถวายตัวรับราชการสนองพระเดชพระคุณในวชิราวุธวิทยาลัย และรับพระราชทานเสื้อครุยอาจารย์ สำหรับใช้ในพิธีการต่างๆของโรงเรียน 

**อ้างอิง**
หมวดหมู่:ผู้บังคับการวชิราวุธวิทยาลัย
หมวดหมู่:บุคคลจากโรงเรียนวชิราวุธวิทยาลัย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:อาจารย์คณะนิติศาสตร์
หมวดหมู่:บุคคลจากคณะนิติศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเครื่องราชอิสริยาภรณ์ บ.ม.